CELEX: 32014R0070
Language: lt
Date: 2014-01-27 00:00:00
Title: 2014 m. sausio 27 d. Komisijos reglamentas (ES) Nr. 70/2014, kuriuo iš dalies keičiamas Reglamentas (ES) Nr. 1178/2011, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros  Tekstas svarbus EEE

28.1.2014   
            
            
               LT
            
            
               Europos Sąjungos oficialusis leidinys
            
            
               L 23/25
            
         
      KOMISIJOS REGLAMENTAS (ES) Nr. 70/2014
   2014 m. sausio 27 d.
   kuriuo iš dalies keičiamas Reglamentas (ES) Nr. 1178/2011, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 7 straipsnio 6 dalį, 8 straipsnio 5 dalį ir 10 straipsnio 5 dalį,
   kadangi:
   
               (1)
            
            
               Komisijos reglamente (ES) Nr. 1178/2011 (2) nustatytos išsamios taisyklės, susijusios su tam tikromis pilotų licencijomis, nacionalinių licencijų ir pažymėjimų pakeitimu, taip pat trečiosiose šalyse išduotų licencijų pripažinimo sąlygomis. Be to, Reglamente (ES) Nr. 1178/2011 pateiktos patvirtintų mokymo organizacijų ir pilotų mokymui, egzaminavimui ir tikrinimui naudojamų realaus skrydžio treniruoklių naudotojų sertifikavimo nuostatos;
            
         
               (2)
            
            
               Reglamento (EB) Nr. 216/2008 5 straipsnio dėl tinkamumo skraidyti taikymo sritis išplėsta įtraukiant į tipo sertifikavimo įgyvendinimo taisykles tinkamumo naudoti vertinimo elementus;
            
         
               (3)
            
            
               Europos aviacijos saugos agentūra (toliau – agentūra) nusprendė, kad būtina iš dalies pakeisti Reglamentą (ES) Nr. 748/2012 (3), kad ji vykdydama tipo sertifikavimo procesą galėtų tvirtinti tinkamumo naudoti duomenis;
            
         
               (4)
            
            
               į tinkamumo naudoti duomenis turėtų būti įtraukti privalomi skrydžio įgulos tipo kvalifikacijos mokymo elementai. Šie elementai turėtų būti pagrindas tipo mokymo kursams parengti.
            
         
               (5)
            
            
               su skrydžio įgulos tipo kvalifikacijos mokymo kursais susijusiuose reikalavimuose nurodyti tinkamumo naudoti duomenys, tačiau tais atvejais, kai tinkamumo naudoti duomenys nenustatyti, reikalinga bendroji nuostata ir pereinamojo laikotarpio priemonės;
            
         
               (6)
            
            
               Europos aviacijos saugos agentūra parengė tinkamumo naudoti duomenų koncepcijos įgyvendinimo taisyklių projektą ir pateikė jį kaip nuomonę (4) Komisijai pagal Reglamento (EB) Nr. 216/2008 19 straipsnio 1 dalį;
            
         
               (7)
            
            
               todėl Reglamentas (ES) Nr. 1178/2011 turėtų būti atitinkamai iš dalies pakeistas;
            
         
               (8)
            
            
               šiame reglamente numatytos priemonės atitinka Reglamento (EB) Nr. 216/2008 65 straipsniu įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 1178/2011 iš dalies keičiamas taip:
   
               1.
            
            
               Įterpiamas šis 9a straipsnis:
               „9a straipsnis
               Tipo kvalifikacijos mokymas ir tinkamumo naudoti duomenys
               1.   Jei šio reglamento prieduose daroma nuoroda į tinkamumo naudoti duomenis, nustatytus pagal Reglamentą (ES) Nr. 748/2012, ir atitinkamo tipo orlaiviui tų duomenų nėra nustatyta, prašymo dalyvauti tipo kvalifikacijos mokymo kursuose teikėjas atitinka Reglamento (ES) Nr. 1178/2011 priedų nuostatas.
               2.   Į tipo kvalifikacijos mokymo kursus, patvirtintus prieš patvirtinant būtiniausią pilotų tipo kvalifikacijos mokymo programą atitinkamo tipo orlaivio tinkamumo naudoti duomenyse pagal Reglamentą (ES) Nr. 748/2012, ne vėliau kaip 2017 m. gruodžio 18 d. arba per dvejus metus nuo tinkamumo naudoti duomenų patvirtinimo, pasirenkant vėlesnę datą, įtraukiami privalomi mokymo elementai.“
            
         
               2.
            
            
               VII priedas (PART-ORA) iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas valstybėse narėse.
      Priimta Briuselyje 2014 m. sausio 27 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 79, 2008 3 19, p. 1.
   
      (2)  OL L 311, 2011 11 25, p. 1.
   
      (3)  OL L 224, 2012 8 21, p. 1.
   
      (4)  2011 m. gruodžio 13 d. Europos aviacijos saugos agentūros nuomonė Nr. 07/2011, kurią galima rasti http://easa.europa.eu/agency-measures/opinions.php
   
      PRIEDAS
      Reglamento (ES) Nr. 1178/2011 VII priedas (PART-ORA) iš dalies keičiamas taip:
      
                  1.
               
               
                  ORA.GEN.160 dalies b punktas pakeičiamas taip:
                  
                              „b)
                           
                           
                              Nepažeisdama a punkto, organizacija kompetentingai organizacijai ir už orlaivio projektą atsakingai organizacijai praneša apie bet kokį incidentą, veikimo sutrikimą, techninį defektą, techninių apribojimų viršijimą ir įvykius, dėl kurių galėtų išryškėti netiksli, neišsami arba neaiški pagal Komisijos reglamentą (ES) Nr. 748/2012 (1) nustatytuose tinkamumo naudoti duomenyse pateikta informacija, arba kitas neįprastas aplinkybes, dėl kurių kilo arba gali kilti pavojus saugiam orlaivio naudojimui, bet kurios avarijos arba pavojingo incidento nesukėlė.
                           
                        
            
                  2.
               
               
                  ORA.ATO.145 dalis pakeičiama taip:
                  „ORA.ATO.145.   Būtinos mokymo sąlygos
                  
                  
                              a)
                           
                           
                              ATO užtikrina, kad mokiniai įvykdytų visas būtinas mokymo sąlygas, nustatytas medicinos reikalavimų dalyje, FCL dalyje ir, jei taikoma, apibrėžtus pagal Reglamentą (ES) Nr. 748/2012 nustatytų tinkamumo naudoti duomenų privalomoje dalyje.
                           
                        
                              „b)
                           
                           
                              Jei ATO rengia lakūnų bandytojų mokymą, mokiniai turi įvykdyti visas būtinas pagal Reglamentą (ES) Nr. 748/2012 nustatytas mokymo sąlygas.““
                           
                        
            
                  3.
               
               
                  ORA.FSTD.210 dalies a punkto 2 papunktis pakeičiamas taip:
                  
                              „2.
                           
                           
                              jei taikoma, orlaivio patvirtinimo duomenys, apibrėžti pagal Reglamentą (ES) Nr. 748/2012 patvirtintų tinkamumo naudoti duomenų privalomojoje dalyje, ir“.
                           
                        
            
         (1)  OL L 224, 2012 8 21, p. 1.“